***COMUNICAT DE PRESĂ***

***Incendiu la o anexă gospodărească în comuna Runcu***

Astăzi, 11 iulie 2020, în jurul orei 14:00, pompierii de la Garda Fieni au fost alertați și au intervenit cu două autospeciale de intervenție pentru stingerea unui incendiu izbucnit la o anexă gospodărească (grajd) din comuna Runcu. În sprijin au venit și pompierii de la Detașamentul Pucioasa cu o autospecială de stingere cu apă și spumă și un echipaj de ambulanță SMURD.

Salvatorii au intervenit prompt, lichidând incendiul care se manifesta în podul anexei.

Au ars: acoperișul anexei pe o suprafață de cca.40mp, lemne de foc și plante furajere depozitate în aceasta.

Din fericire, în urma evenimentului nu s-au înregistrat victime.

Cauza probabilă a producerii incendiului este în curs de stabilire.

COMPARTIMENT

*INFORMARE ȘI RELAȚII PUBLICE*